
****

**ประกาศองค์การบริหารส่วนตำบลโนนแดง**

**เรื่อง รับโอน (ย้าย) พนักงานส่วนตำบลสายงานผู้บริหารและสายงานผู้ปฏิบัติ**

**เพื่อแต่งตั้งให้ดำรงตำแหน่งสายงานผู้บริหารและสายงานผู้ปฏิบัติที่ว่าง**

---------------------------------------

ด้วยองค์การบริหารส่วนตำบลโนนแดง อำเภอโนนแดง จังหวัดนครราชสีมา มีความประสงค์รับโอน (ย้าย) พนักงานส่วนตำบล เพื่อแต่งตั้งให้ดำรงตำแหน่งสายงานผู้บริหารและสายงานผู้ปฏิบัติที่ว่าง ตามแผนอัตรากำลัง ๓ ปี (ปีงบประมาณ พ.ศ. ๒๕๖๑ – ๒๕๖๓) โดยวิธีรับโอน (ย้าย) พนักงานส่วนตำบลที่มีคุณสมบัติครบถ้วน ตรงตามหลักเกณฑ์ เงื่อนไข และมาตรฐานกำหนดตำแหน่ง โดยวัตถุประสงค์จะรับโอน (ย้าย) พนักงานส่วนตำบลสายงานผู้บริหารและสายงานผู้ปฏิบัติ จำนวน ๕ ตำแหน่ง ๕ อัตรา ดังนี้

๑. ผู้อำนวยการกองช่าง (นักบริหารงานช่าง ระดับต้น) จำนวน ๑ ตำแหน่ง ๑ อัตรา

๒. นักวิชาการศึกษา ระดับปฏิบัติการ/ชำนาญการ จำนวน ๑ ตำแหน่ง ๑ อัตรา

๓. นักวิชาการตรวจสอบภายใน ระดับปฏิบัติการ/ชำนาญการ จำนวน ๑ ตำแหน่ง ๑ อัตรา

๔. เจ้าพนักงานจัดเก็บรายได้ ระดับปฏิบัติงาน/ชำนาญงาน จำนวน ๑ ตำแหน่ง ๑ อัตรา

๕. นายช่างโยธา ระดับปฏิบัติการ/ชำนาญการ จำนวน ๑ ตำแหน่ง ๑ อัตรา

ผู้มีความประสงค์จะขอโอน (ย้าย) ให้ยื่นเอกสารดังกล่าวต่อไปนี้เพื่อประกอบการพิจารณา

1. คำร้องขอโอน (ย้าย)
2. สำเนาบัตรประวัติพนักงานส่วนท้องถิ่น
3. หนังสือยินยอมให้โอน (ย้าย) จากผู้บริหารต้นสังกัด
4. หนังสือรับรองความประพฤติจากผู้บังคับบัญชาต้นสังกัด
5. สำเนาวุฒิการศึกษา
6. เอกสารอื่นๆ ที่เกี่ยวข้อง

โดยยื่นต่อสำนักงานปลัดองค์การบริหารส่วนตำบลโนนแดง หากมีข้อสงสัยสามารถสอบถามรายละเอียด หมายเลขโทรศัพท์ ๐-๔๔๔๘-๕๐๒๓-๒๔, ๐๘-๙๔๒๘-๖๘๐๐ ในวันและเวลาราชการ

จึงประกาศมาให้ทราบโดยทั่วกัน

ประกาศ ณ วันที่ ๒๒ เดือน มกราคม พ.ศ. ๒๕๖๑



(นายไพโรจน์ พัฒนเดชากูล)

นายกองค์การบริหารส่วนตำบลโนนแดง